AFEM Burjassot presenta la seua nova imatge
2025-07-24

L’Associació de Familiars de Malalts Mentals de Burjassot (AFEM Burjassot) presentarà a la ciutadania la seua nova denominació i imatge en un acte obert a tot el municipi que tindrà lloc dijous que ve 4 d’abril a les 18 hores a la sala d’audiovisuals de la Casa de Cultura del municipi.

Tal com han assenyalat des de l’entitat burjassotera, la nova presidenta de la qual és Mª Ángeles Martín, l’Assemblea General Extraordinària de’AFEM va aprovar el mes passat la denominació i imatge de l’entitat, “atés el nou enfocament que ja es ve donant de la nostra missió, visió i valors, així com en el llenguatge inclusiu referit al nostre col·lectiu”, segons fonts de l’entitat.

Una vegada realitzada la presentació, tindrà lloc la xarrada/debat “Actualitat i perspectives de futur en matèria de salut mental”, en la qual s’abordaran, entre altres temes, la incidència dels problemes de salut mental en la població espanyola i en el món o quina és la població més vulnerable, en risc d’exclusió i amb problemes de salut mental.